Glenn Close

Glenn Close (født 1947) er en amerikansk skuespillerinne som har blitt nominert til Oscar-prisen seks ganger. 
Close startet sin profesjonelle skuespillerkarriere på teater i 1974, og hennes første filmopptreden var i The World According to Garp (1982). I 1984 hadde Close hovedrollen i den kritikerroste dramaet Something About Amelia, en Golden Globe-vinnende film om en familie ødelagt av seksuelle overgrep. I 1987 spilte Close en forstyrret kvinne i Farlig begjær, med Michael Douglas i den mannlige hovedrollen. I 1988 hadde Close rollen som den intrigante aristokraten The Marquise de Merteuil i filmen Dangerous Liaisons.

I 1995 vant Close Tony-prisen for beste kvinnelige hovedrolle i en musikal for rollen som Norma Desmond i Sunset Boulevard. Close spilte rollen som Cruella De Vil i 101 dalmatinere (1996). I 1997 hadde hun rollen som visepresident i filmen Air Force One med Harrison Ford i hovedrollen som USAs president. I 2005 sluttet Close seg til TV-serien The Shield med Michael Chiklis i hovedrollen. Close har vært med på Saturday Night Live to ganger, henholdsvis i 1989 og 1992.

Close har donert penger i valgkamper til mange demokratiske politikere, inkludert Hillary Rodham Clinton, John Edwards og Barack Obama. Close var gründer og leder for BringChange2Mind, en amerikansk kampanje for å utrydde stigmatisering og diskriminering rundt psykiske lidelser.

 Filmografi (utvalg) 
 År  Tittle  Rolle  Notis 2007  Evening  Mrs. Wittenborn  2005  The Chumscrubber  Carrie Johnson    Nine Lives  Maggie    The Shield  Politiinspektør Monica Rawling  TV-serie Hoodwinked  Granny (stemme)    2004  Heights  Diana  The Stepford Wives  Claire Wellington    2003  Le Divorce  Olivia Pace    Roberto Benigni's Pinocchio  Blue Fairy (stemme)    2001  The Safety of Objects  Esther Gold    2000  102 dalmatinere  Cruella DeVil   Things You Can Tell Just by Looking at Her  Dr. Elaine Keener    1999  Tarzan  Kala (stemme)   Cookie's Fortune  Camille Dixon   1997  In & Out  Seg selv   Air Force One  Visepresident Kathryn Bennett    Paradise Road  Adrienne Pargiter     1996  Mars Attacks!  Marsha Dale  101 dalmatinere  Cruella de Vil    Mary Reilly  Mrs. Farraday     1994  The Paper  Alicia Clark    1993  Åndenes hus  Ferula Trueba   1991  Hook  Pirat  Meeting Venus  Karin Anderson    1990  Hamlet  Queen Gertrude   Reversal of Fortune  Sunny von Bulow    1989  Immediate Family  Linda Spector   1988  Dangerous Liaisons  Marquise Isabelle de Merteuil   Light Years  Queen Ambisextra (stemme)  Original tittel: Gandahar 1987  Farlig begjær  Alex Forrest   1985  Maxie  Jan / Maxie   Kniven er det eneste vitne  Teddy Barnes    1984  The Natural  Iris Gaines   The Stone Boy  Ruth Hillerman    Greystoke: The Legend of Tarzan, Lord of the Apes  Jane Porter (stemme)   Hun dubbet Andie MacDowells opptreden 1983  The Big Chill  Sarah Cooper   1982  The World According to Garp  Jenny Fields  

 Referanser 

 Eksterne lenker 



Kategori:Skuespillere fra USA
Kategori:Oscar-nominerte skuespillere
Kategori:Emmy-vinnere
Kategori:Tony Award-vinnere
Kategori:Hollywood Walk of Fame
Kategori:Personer fra Greenwich i Connecticut